Wubranka hraje w Ústíju
Serbska koparska wubranka muži testuje zajutřišim, njedźelu, w čěskim měsće Ústíju nad Labem přećiwo zastupjerjej druheje čěskeje ligi FK Ústí nad Labem. Zakop w stadionje na Masarykowej 228 budźe w 13 hodź.
Lodohokejowy derby
Jutře wuhraje so w lodohokejowej lize DEL 2 zymski derby mjez Drježdźanskimi lodowymi lawami a Łužiskimi liškami z Běłeje Wody. Hrać budu pod hołym njebjom w Drježdźanskim stadionje Dynama, a to wot 16.15 hodź. Zastup do areny je wot 13 hodź. móžny.
Gymnastika dale dźe
Viktoria Worklecy poskići wot 13. januara zaso kóždu srjedu wot 20 do 21 hodź. gymnastiku. Wšitke zajimče su do Worklečanskeje ćěłozwučowarnje přeprošene. Nowa wjednica kursa je serbska fyzioterapeutka Sylwija Šołćina.
Prěnja mountainbike-tura
Kamjenski bikehouse přeproša wšitkich zajimcow na prěnju mountainbiketuru, a to njedźelu, 10. januara. Tempo a niwow budźetej zaso skupinje přiměrjenej. Tura započnje so při bikehousu a ma dwě do tři hodźiny trać.
Viktoria chce zaso na čoło
ces_Latn szl_Latn jav_Latn szl_Latn ltg_Latn bos_Latn kab_Latn szl_Latn szl_Latn